钦定古今图书集成/明伦汇编/家范典/第007卷 > 性理会通 > 《念祖箴》宋·刘煇
## 钦定古今图书集成/明伦汇编/家范典/第007卷 > 性理会通 > 《念祖箴》宋·刘煇

古之取人，以德与年。今之为人，年耆德昏。惟家之素，
此其本根。何以言之？有子有孙。表范不雅，化为仇冤。
隳家则易，造家则难。先祖之创，累微甚勤。前日汨湮，

可为长叹。坠渊。愿救人之常然，既宁莫戒。韩愈有云：
“人皆饮酒，笑谑欢欣。胡为醉醺？沸居闹邻，书恶湎淫。”
《引征》之篇，载号载呶，刺于初筵。长家以严，未闻噪喧。
抚下以恩，未闻多言。人谁无生？有德则尊。人谁无死？
有德则存。生死无德，冗物愚魂。过不可再，涤垢磨痕。
恶不可长，履霜冰坚。积善必专，细流成川。秉心不虔，
蓝不盈襜。思此念此，可以绍先。忽此怠此，后昆何传。
图写笺训，以代韦弦。